
Metodický list k vyučovacej hodine Slovenský jazyk a literatúra

	Vyučovacia hodina
	Slovenský jazyk a literatúra
2- hodinový blok – 90 min.

	Ročník
	 4. ročník ZŠ 

	Meno vyučujúceho
	Mgr. Miriam Hadzimová

	Typ vyučovacej hodiny
	Kombinovaná hodina

	Tematický celok
	Opakovanie učiva 3. ročníka

	Téma:
	Opakovanie abecedy

	Vzdelávacie ciele
	1. zopakovanie a upevnenie abecedy 
2. precvičiť triedenie ovocia na malvice, kôstkovice a bobule
3. precvičiť triedenie zeleniny podľa časti pre ktorú ju pestujeme
4. rozvoj slovnej zásoby
5. aktivizovať žiakov k práci a podporiť ich vzájomnú spoluprácu

	Formy práce na hodine
	samostatná práca, skupinová práca

	Kľúčové kompetencie
	rozvoj komunikačných schopností, sociálnych a učebných kompetencií

	Pomôcky
	 rôzne druhy ovocia a zeleniny, štvorsmerovka, pracovný list – Ovocno - zeleninová  abeceda, mixér, poháre, recepty 

	Priebeh vyučovacej hodiny
	1.  Motivácia.  Oboznámenie s cieľom vyučovacej hodiny 
2. Zábavný kvíz o ovocí a zelenine 
3. Triedenie ovocia a zeleniny 
4. Ovocie a zelenina podľa abecedy
5.Receptár.  Príprava ovocno- zeleninového nápoja
6. Vyhodnotenie práce. Zadanie domácej úlohy 





Štruktúra vyučovacej hodiny
1.  Motivácia. Oboznámenie s cieľom vyučovacej hodiny 
Žiakom v úvode hodiny ponúkneme hádankársku súťaž o ovocí a zelenine. Každý žiak, ktorý uhádne hádanku získava bod. Žiak s najvyšším počtom bodom získava jablko. Žiaci po hádankárskej súťaži sami uhádnu o čom bude dnešný vyučovací blok. 
2. Zábavný kvíz o ovocí a zelenine
           		Zopakujeme a upevníme učivo prírodovedy o ovocí a zelenine v zábavnom kvíze v PowerPoint
 [image: C:\Users\Miriam\Desktop\skola\20151013_075744.jpg]                         [image: C:\Users\Miriam\Desktop\skola\20151013_080210.jpg]

3. Triedenie ovocia a zeleniny
Žiakov rozdelíme na dve skupiny Ovocníčkovia a Zeleninkáči. Každá skupina má za úlohu vybrať si z vopred pripravenej ponuky ovocia a zeleniny  druhy, ktoré patria do jej skupiny: Ovocníčkovia si vyberú ovocie a Zeleninkáči si vyberú zeleninu. Každá skupina má roztriediť svoju skupinu plodov. Ovocie na malvice, kôstkovice a bobule. Zeleninu podľa toho, pre akú časť ju pestujeme – pre koreň, pre list, pre kvet, pre plod, pre cibuľu.

4. Ovocie a zelenina podľa abecedy
     	So žiakmi si zopakujeme učivo 3. ročníka – abecedu, pri opakovaní abecedy ju vizuálne sledujú na nápovednej tabuli. Následne žiaci pracujú v pracovnom liste, kde majú rôzne druhy ovocia a zeleniny usporiadať podľa abecedy ( Príloha č. 1).
5. Receptár. Príprava ovocno-zeleninového nápoja
     	Z roztriedeného ovocia a zeleniny si vyberieme banán, kiwi, špenátové a šalátové listy. Názorne žiakom ukážeme prípravu vitamínového nápoja v mixéri. Žiaci sa pokúsia zreprodukovať videný recept, nápoj ochutnajú. Následne čítajú doma napísané recepty na prípravu ovocných a zeleninových šalátov. 	

6. Vyhodnotenie práce. Zadanie domácej úlohy
     	V závere dvojhodinového bloku vyhodnotíme prácu skupín a jednotlivcov bodovým hodnotením na nástenke. Zadáme domácu úlohu – vyhľadať ovocie a zeleninu v zábavnej štvorsmerovke ( Príloha č.2.)
Po skončení dvojhodinového bloku si žiaci počas desiatovej prestávky  pochutnajú na donesenom ovocí a zelenine. 
Príloha č. 1
Rozdeľ ovocie a zeleninu. Podčiarkni ovocie červenou a zeleninu  zelenou farbou : 
petržlen, tekvica, melón, broskyňa, marhuľa, jablko, mrkva, banán, špenát, pomaranč, pór reďkovka, cesnak, uhorka, cibuľa, karfiol, čerešňa, kapusta, paprika, slivka, višňa, zeler, kel, 
 Zoraď zeleninu podľa abecedy:
1. ________________________			9. __________________________
2. ________________________			10.__________________________
3. ________________________			11.__________________________
4. ________________________			12. __________________________
[image: ]5. ________________________			13.__________________________
6. ________________________			14.__________________________
7. ________________________			15.__________________________
8. ________________________			
Napíš názov stromu, na ktorom rastie: 
jablko ________________
hruška _______________
slivka ________________
broskyňa _______________
Pre ktorú časť pestujeme zeleninu? 
Spoj zeleninu s časťou rastliny .
paprika 			pre plod 			mrkva
cesnak				pre koreň			uhorka
cibuľa				pre list				rajčina
špenát				pre cibuľu 			petržlen
reďkovka 							fazuľa
Ktorá zelenina ostala bez označenia? __________________
Príloha č.2 
ŠTVORSMEROVKA - ovocie a zelenina
Nájdite týchto 13 slov:
EGREŠ, ČEREŠŇA, JAHODA, MARHUĽA, POMARANČ, RÍBEZĽA, FAZUĽA, KUKURICA, OLIVA, PAPRIKA, PARADAJKA, REĎKEV, ZELER

Všetky nájdené slová napíšte. Zelenou farbičkou označ zeleninu a červenou ovocie.

